Борис Младенов-Young
Не съм го осъзнавал досега…

chitanka.info

Не съм го осъзнавал досега,

че бръчките, съсипващи лицата,

сами за себе си все пак не са

единственият враг на красотата.

Тях можем да запълним с парафин,

с ботокс да ги опънем; с крем, с помади

да ги замажем и под пласта фин

пак да изглеждаме красиви, млади…

Ала за лицевите ни кости,

разядени от остеопороза[1]

или за челюстна пародонтоза[2]

подобен лек до днес не се откри.

И с лик на мумия, неузнаваем

не можем себе си да разпознаем!!!

Сидни, Австралия — 2016 г.

[1] Остеопороза — омекване и атрофия на костите, в случая на лицето, следствие на което то се смалява, очните ямки с очите се приближават… ↑

[2] Пародонтоза — възпаление на венците, което води до атрофия на челюстите и също обезобразява лицето. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.